KGI คว้ารางวัล Best Bond Securities Firm 2018
KGI คว้ารางวัล Best Bond Securities Firm 2018 ณ Aldo’s Bistro ชั้น 7 โรงแรมแอสคอท สาทร กรุงเทพ เมื่อเร็ว ๆ นี้
28 ก.พ. 2562

 คุณอภิชาต ตั้งเกียรติศิลป์ (ที่ 2 จากซ้าย) กรรมการผู้จัดการ ฝ่ายธุรกิจตราสารหนี้ บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI รับรางวัล Best Bond Securities Firm 2018 รางวัลยอดเยี่ยมสำหรับบริษัทหลักทรัพย์ที่มีความเป็นเลิศในการทำธุรกรรมตราสารหนี้ทั้งในตลาดแรกและตลาดรอง ตลอดจนมีบทบาทที่โดดเด่นในการพัฒนาตลาดตราสารหนี้มาอย่างยาวนาน และรางวัล Most Active Securities Firm in Corporate Bond Secondary Market รางวัลสำหรับบริษัทหลักทรัพย์ส่งเสริมให้เกิดสภาพคล่องของหุ้นกู้ภาคเอกชนในตลาดรอง
โดยมีมูลค่ารวมของการซื้อขายหุ้นกู้ภาคเอกชนมากที่สุดในปี 2561 ต่อเนื่องเป็นปีที่ 2 โดยได้รับเกียรติจากคุณสิงหะ นิกรพันธุ์ (ที่ 2 จากขวา) รองประธานกรรมการ สมาคมตลาดตราสารหนี้ไทย เป็นผู้มอบรางวัล ซึ่งจัดโดยสมาคมตลาดตราสารหนี้ไทย (ThaiBMA) ณ Aldo’s Bistro ชั้น 7 โรงแรมแอสคอท สาทร กรุงเทพ เมื่อเร็ว ๆ นี้